প্রয়াত মিজোরামের প্রাক্তন রাজ্যপাল স্বরাজ কৌশল!

ওয়েব ডেস্ক : প্রয়াত সুপ্রিম কোর্টের প্রবীণ আইনজীবী তথা মিজোরামের প্রাক্তন রাজ্যপাল স্বরাজ কৌশল (Swaraj Kaushal)। তিনি ছিলেন ভারতের প্রাক্তন বিদেশমন্ত্রী সুষমা স্বরাজের (Sushma Swaraj) স্বামী। জানা গিয়েছে, বৃহস্পতিবার সকালেই প্রয়াত হয়েছেন তিনি। মৃত্যুকালে তাঁর বয়স হয়েছিল ৭৩ বছর। প্রবীণ আইনজীবীর প্রয়াণে বিজেপির তরফে সমাজমাধ্যমে শোকজ্ঞাপন করা হয়েছে। আজই তাঁর শেষকৃত্য হওয়ার কথা।

সাল ১৯৯০। বয়স ৩৬। সেই অল্প বয়সেই মিজোরামের রাজ্যপাল হয়েছিল স্বারাজ কৌশল(Swaraj Kaushal )। তিনি এই পদে ছিলেন ৯ ফেব্রুয়ারি ১৯৯৩ সাল পর্যন্ত। রাজ্যপালের পাশাপাশি সুপ্রিম কোর্টের আইজীবী ছিলেন তিনি। ১৯৮৬ সালে তাঁকে সিনিয়র আইনজীবী হিসেবে মনোনীত করা হয়েছিল। তার এক বছর পরেই তিনি হন অ্যাডভোকেট জেনারেল। তিনি ভারতের প্রাক্তন বিদেশমন্ত্রী সুষমা স্বরাজের সঙ্গে ১৯৭৫ সালের ১৩ জুলাই বিবাহ বন্ধনে আবদ্ধ হয়েছিলেন।

আরও খবর : সুন্দর মুখের আড়ালে লুকিয়ে শয়তান! গ্রেফতার সিরিয়াল কিলার পুনম

দেশে জরুরি অবস্থার সময় বিশেষ ভূমিকা পালন করেছিলেন তিনি। তিনি বরোদা ডায়নামাইট মামলায় ২৫ জনের হয়ে মামলা লড়েছিলেন। তাতে সবাই রেহাই পেয়েছিলেন। এমনকি মিজো নেতা লাল ডেঙ্গার মুক্তিতেও গুরুত্বপূর্ণ ভূমিকা পালন করেছেন তিনি। এর পরে তিনি মিজো জাতীয় ফ্রন্টের উপদেষ্টা হয়েছিলেন। তাঁর নেতৃত্বেই মিজো শান্তি চুক্তি হয়েছিল। এর পরেই তিনি হয়েছিলেন মিজোরামের রাজ্যপাল।

নিজের রাজনৈতিক কেরিয়ারও দারুন ছিল তাঁর। তিনি হরিয়ানা বিকাশ পার্টির প্রার্থী হিসেবে রাজ্যসভায় নির্বাচিত হয়েছিলেন ১৯৯৮ সালে। এর পর ১৯৯৮ সাল থেকে ২০০৪ সাল পর্যন্ত ছিলেন রাজ্যসভার সদস্য। তবে ২০১৯ সালের ৬ অগাস্ট স্ত্রী সুষমা স্বরাজের প্রয়াণে গভীরভাবে ভেঙে পড়েছিলেন তিনি। জীবনসঙ্গীকে স্যালুটে বিদায় জানিয়েছিলেন তিনি।

দেখুন অন্য খবর :